cyanic-selkie/wikianc huggingface dataset:
আঞ্চলিক কর্তৃত্বমূলক বিবাদ
আঞ্চলিক কর্তৃত্বমূলক বিবাদের কারণে একাধিক রাষ্ট্রের মধ্যে কূটনৈতিক, অর্থনৈতিক ও সামরিক উত্তেজনা বৃদ্ধি পায় এবং যে অঞ্চলটি নিয়ে বিবাদ, সেখানে রাজনৈতিক অস্থিরতা ও অনিশ্চয়তার সৃষ্টি হয়। ঐতিহাসিকভাবে আঞ্চলিক কর্তৃত্বমূলক বিবাদের কারণে বহুবার সামরিক সংঘাতের সৃষ্টি হয়েছে। সামুদ্রিক, নৌ, অর্থনৈতিক, সাংস্কৃতিক বা অন্য যেকোনও ধরনের কূটনৈতিক সমস্যাজাত বিবাদের তুলনায় আঞ্চলিক কর্তৃত্বমূলক বিবাদের কারণে যুদ্ধের সংখ্যা অনেক বেশি। কিছু কিছু পরিস্থিতিতে আঞ্চলিক কর্তৃত্বের সংঘাত একাধিক মহাশক্তির মধ্যে দ্বন্দ্বের ভূ-রাজনৈতিক খেলায় রূপ নিতে পারে। তবে এর বিপরীতে অনেক বিবাদই আপসরফার মাধ্যমে কিংবা আনুষ্ঠানিক বিবাদ নিরসন কর্মপদ্ধতির মাধ্যমে শান্তিপূর্ণভাবে ও বন্ধুত্বপূর্ণভাবে নিষ্পত্তি করা হয়েছে। আপসরফার ক্ষেত্রে একটি সীমান্ত চুক্তি সৃষ্টি করা হয়, যেটি স্বাক্ষরকারী দেশগুলির সীমান্তরেখার ব্যাপারে ঐকমত্যের প্রতিফলন। অন্যদিকে দ্বিতীয় পদ্ধতিতে একটি আন্তর্জাতিকভাবে স্বীকৃত বিবাদ নিষ্পত্তিমূলক সংস্থা, যেমন আন্তর্জাতিক বিচার আদালত বা কোনও বিশেষ ট্রাইবুনাল একটি আবদ্ধকারক সিদ্ধান্ত (Binding decision) প্রদান করে, যা সব পক্ষ মেনে নিতে অঙ্গীকারাবদ্ধ থাকে। এইসব বিবাদের সফল নিষ্পত্তি দীর্ঘ মেয়াদে অংশীদারী সীমান্তের স্থিতিশীলতা নিশ্চিত করতে সাহয্য করতে পারে।
আঞ্চলিক কর্তৃত্বমূলক বিবাদগুলি বিভিন্ন কারণে উদ্ভূত হতে পারে। যেমন কোনও রাষ্ট্র অন্য কোনও রাষ্ট্রের অধীন অঞ্চল বিজয় করতে চাইলে এমনটি হতে পারে। আরেকটি উদাহরণ হল যখন কোনও অঞ্চল কোনও রাষ্ট্র থেকে স্বাধীনতা চায়, তখন সেটি ঐ অঞ্চলের জনগণের আত্মপরিচয় নির্ধারণের অধিকার প্রয়োগ করে দাবী করতে পারে যে অঞ্চলটি একটি নতুন স্বাধীন রাষ্ট্র যেটির ঐ জনগণ দ্বারা অধ্যুষিত অঞ্চলটির উপর সার্বভৌম অধিকার আছে। আন্তর্জাতিক আদালতে উপস্থাপিত রাষ্ট্রীয় কর্তৃত্বের দাবীগুলির পেছনের যৌক্তিকতাগুলিকে ৯টি শ্রেণীতে ভাগ করা যায়। এগুলি হল চুক্তি, ভূগোল, অর্থনীতি, সংস্কৃতি, কার্যকরী নিয়ন্ত্রণ, ইতিহাস, ইউটাই পসিডিটিস (uti possidetis, বর্তমানে দখলকারী রাষ্ট্রের হাতে সাময়িকভাবে অঞ্চলটির কর্তৃত্ব বজায় রাখার আন্তর্জাতিক আইনসিদ্ধ নিয়ম), আভিজাত্যবাদ ও ভাবাদর্শ। অতীতের কোনও চুক্তিতে বর্ণিত সীমানাকে দাবীর যৌক্তিক কারণ হিসেবে উপস্থাপন করা হতে পারে। কোনও অঞ্চল ভৌগোলিক দৃষ্টিকোণ থেকে সামরিক কৌশলগত সুবিধা প্রদান করলে সেটিকে দেশ প্রতিরক্ষার জন্য অপরিহার্য হিসেবে দাবী করা হতে পারে। কোনও অঞ্চলকে দাবীকারী দেশের অভ্যন্তরীণ ও আন্তর্জাতিক বাণিজ্যের জন্য অতীব গুরুত্বপূর্ণ হিসেবে দাবী করা হতে পারে। অঞ্চলটির জনগণের সাথে ভাষিক, সাংস্কৃতিক বা ধর্মীয় একাত্মতার ভিত্তিতে সেটি দাবী করা হতে পারে। সংখ্যালঘু অভিজাত গোষ্ঠী (ঈশ্বরপ্রদত্ত বা প্রযুক্তিগত উৎকর্ষের সুবাদে) নিজেদেরকে সংখ্যাগরিষ্ঠ জনগণের নিয়ন্ত্রক দাবী করে অঞ্চলের কর্তৃত্ব দাবি করতে পারে। কিংবা কোনও সাম্রাজ্যবাদী শক্তি বিশ্বকে নিজের ভাবাদর্শে গড়ে তোলার যুক্তি দিয়ে কোনও অঞ্চল দাবী করতে পারে। কোনও কোনও বিশেষজ্ঞের মতে উপরের কারণগুলি ছাড়াও সম্পদের দুষ্প্রাপ্যতা, ভূরাজনৈতিক প্রতিযোগিতা, সাংস্কৃতিক পার্থক্য, ইত্যাদিও এসব বিবাদের কারণ হতে পারে।
ও-র্গ্যান-ব্স্তান-পা'ই-ন্যি-মা
ও-র্গ্যান-ব্স্তান-পা'ই-ন্যি-মা (১৮৩৮-১৮৭৪) ভুটানে প্রচলিত তিব্বতী বৌদ্ধধর্মের র্ন্যিং-মা ধর্মসম্প্রদায়ের ষষ্ঠ পে-গ্লিং-র্গ্যাল-স্রাস  উপাধিধারী লামা ছিলেন।
সংক্ষিপ্ত জীবনী
ও-র্গ্যান-ব্স্তান-পা'ই-ন্যি-মা ১৮৩৩ খ্রিষ্টাব্দে ভুটানে গ্ন্যোস পরিবারগোষ্ঠীতে জন্মগ্রহণ করেন। তার পিতার নাম ছিল ব্স্তান-পা'ই-র্গ্যাল-ম্ত্শান । ও-র্গ্যান-ব্স্তান-পা'ই-ন্যি-মা তিব্বতের খাম্স অঞ্চলের ল্হা-লুং যাত্রা করে কুন-ব্জাং-ঙ্গাগ-দ্বাং-ছোস-ক্যি-ব্লো-গ্রোস  নামক ষষ্ঠ পে-গ্লিং-গ্সুং-স্প্রুল  উপাধিধারী অবতারী লামার নিকট শিক্ষালাভ করেন। ভুটান ফিরে এলে তিনি রিন-ছেন-বুম-পা  নামক স্থানে একান্ত সাধনায় লিপ্ত হন। এরপর তিনি পে-গ্লিং-গিং-গ্সুম, পে-গ্লিং-গ্তের-'ছাম , দ্মাং-'ছাম  প্রভৃতি নাচের প্রচলন করেন।
ইয়ান হুইঝু
ইয়ান হুইঝু (চীনা 言慧珠, ১৯১৯-১৯৬৬) ছিলেন একজন জাতিগত মঙ্গোলীয় শাস্ত্রীয় চীনা অপেরা গায়ক যিনি জিংজু এবং কুনকু ঘরানায় পারফর্ম করেতেন। ১৯৪৬ সালে, তিনি বেইজিংয়ে শেংসি হেন (জীবন ও মৃত্যুর জন্য অনুশোচনা) অভিনয়ের জন্য উচ্চ প্রশংসা পান, "বেইজিং অপেরার রানী" হিসাবে পরিচিত হন। ১৯৫৭ সালে, তিনি সাংহাইয়ের স্কুল অফ ট্র্যাডিশনাল অপেরার ভাইস-প্রেসিডেন্ট হিসেবে দায়িত্ব পালন করেন এবং ইউরোপ সফর করেন। সাংস্কৃতিক বিপ্লবের অধীনে নিন্দিত, ১৯৬৬ সালের ১০ সেপ্টেম্বর রাতে তিনি আত্মহত্যা করেন যখন রেড গার্ডরা তার বাড়ি ভাংচুর করে এবং তাকে প্রতিবিপ্লবী হিসেবে অভিযুক্ত করে।
জীবনী
১৯১৯ সালের ৫ অক্টোবর জন্মগ্রহণ করেন, ইয়ান হুইঝু মঙ্গোলীয় জাতিসত্তার একটি সঙ্গীত পরিবারে জন্মগ্রহণ করেন। ছোটবেলায় তার বাবা-মায়ের বিবাহবিচ্ছেদ হওয়ার পর, তাকে তার বাবা ইয়ান জুপেং (১৮৯০-১৯৪২) তার লালন-পালন করেন, যিনি ছিলেন একজন জিংজু অভিনেতা পাশাপাশি যিনি "ইয়ান" গাওয়ার নিজস্ব ধরন তৈরি করেছিলেন। একটি কঠিন পেশায় প্রবেশ করা থেকে তাকে নিরুৎসাহিত করার জন্য তার বাবার প্রচেষ্টা সত্ত্বেও, তিনি তার শৈল্পিক প্রতিভা বিকশিত করেছিলেন এবং সফরে দূরে থাকাকালীন গান এবং অভিনয় শিখেছিলেন।
বেইজিংয়ের চুনমিং গার্লস স্কুলে থাকাকালীন, তিনি অপেরা ইউটাংচুনে নুকিজি অভিনয় করেছিলেন তাতে ইয়ান জুপেং তাকে অভিনয় করার অনুমতি দিয়েছিলেন। ফলস্বরূপ, ১৯৩৭ সালে তিনি মঞ্চের নাম হুইঝু ব্যবহার করে গান এবং অভিনয়ের পাঠ গ্রহণ করেন এবং ইয়ংপিংশে ট্রুপে যোগদান করেন। যখন তার বয়স ২৪, তখন তাকে জিংজু মাস্টার মেই লানফাং দ্বারা প্রশিক্ষিত করা হয়েছিল যিনি তাকে সময় দিয়েছিলেন যখন তিনি জাপানিদের দ্বারা শহর দখলের সময় পারফর্ম করতে অক্ষম ছিলেন। তিনি জনপ্রিয়তা অর্জন করার সাথে সাথে ইয়ান হুইঝু "লিটল মেই লানফাং" নামে পরিচিত হয়ে ওঠেন। ফেব্রুয়ারী ১৯৪৬ সালে, তিনি কুইন্স থিয়েটারে শেংসি হেন পারফর্ম করতে বিশেষভাবে সফল হন, যার পরে তিনি "বেইজিং অপেরার রানী" হিসাবে পরিচিত হন।
১৯৪৯ সালে কমিউনিস্ট চীন প্রতিষ্ঠার পর, ইয়ান হুইঝু কাজ চালিয়ে যান। ১৯৫৭ সালে, তিনি সাংহাইয়ের স্কুল অফ ট্র্যাডিশনাল অপেরাসের ভাইস-প্রেসিডেন্ট নিযুক্ত হন এবং মেই স্কুলে শিক্ষকতা করেন। বিখ্যাত ইউ জেনফেইয়ের সাথে, তিনি প্রায়শই কিয়াংটু মাশাং -এর একটি সংশোধিত সংস্করণে অভিনয় করতেন যা ১৯৬০ সালে তাদের বিবাহের দিকে পরিচালিত করে। সাংস্কৃতিক বিপ্লবের শুরুতে, তিনি রেড গার্ডদের দ্বারা নিন্দার স্বীকার হয়েছিলেন যারা তাদের বাড়ি ভাংচুর করেছিল। ১৯৬৬ সালের ১০ সেপ্টেম্বর রাতে তিনি নিজেকে ঝুলিয়ে আত্মহত্যা করেছিলেন, যখন একই ঘরে থাকা ইউ জেনফেই কি ঘটেছে সে সম্পর্কে কিছুই টের পান নি।
আবদুস সালেক চৌধুরী
আবদুস সালেক চৌধুরী (জন্ম: ২০ সেপ্টেম্বর ১৯৪৬ - মৃত্যু: ১৯ নভেম্বর, ১৯৭২) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর উত্তম খেতাব প্রদান করে। তার গেজেট নম্বর ১৯। তিনি বাংলাদেশের মুক্তিযুদ্ধ চলাকালে মেজর পদধারী ছিলেন। মুক্তিযুদ্ধ নিয়ে প্রামাণ্যচিত্র মেজর খালেদ’স ওয়ার-এ সম্মুখসমরে তার সাহসিকতা চলচ্চিত্রায়িত হয়েছে।
জন্ম ও শিক্ষাজীবন
আবদুস সালেক চৌধুরী'র পৈতৃক বাড়ি ঢাকা জেলার দোহার উপজেলার হাতুরপাড়া গ্রামে। তার বাবার নাম আবদুল রহিম চৌধুরী এবং মায়ের নাম সায়মা খানম। আট ভাইবোনদের মধ্যে তিনি চতুর্থ ছিলেন।
কর্মজীবন
১৯৭১ সালে আবদুস সালেক চৌধুরী চাকরি করতেন পাকিস্তান সেনাবাহিনীতে। সে সময়ে তিনি কর্মরত ছিলেন ঢাকা সেনানিবাসে। মার্চ মাসে তিনি ঢাকায় ছিলেন। ২২ এপ্রিল পালিয়ে মুক্তিযুদ্ধে যোগ দেন। প্রাথমিক পর্যায়ে খালেদ মোশাররফের (বীর উত্তম) অধীনে কুমিল্লা অঞ্চলে যুদ্ধ করেন। পরে সেক্টর গঠিত হলে দুই নম্বর সেক্টরের সালদা নদী সাবসেক্টরের অধিনায়ক নিযুক্ত হন তিনি। অক্টোবর মাসে খালেদ মোশাররফ আহত হলে নিয়মিত মুক্তিবাহিনী ‘কে’ ফোর্সের অধিনায়ক হিসেবে দায়িত্ব পালন করেন মেজর আবদুস সালেক চৌধুরী।
মুক্তিযুদ্ধে ভূমিকা
১৯৭১ সালের সেপ্টেম্বর মাসের শেষের দিকে ব্রাহ্মণবাড়িয়া জেলার অন্তর্গত সালদা নদী রেলস্টেশনের কাছে নয়নপুরসহ আশপাশের গোটা এলাকা ছিল পাকিস্তান সেনাবাহিনীর প্রতিরক্ষা অবস্থান। সেপ্টেম্বর মাসে পাকিস্তানি বাহিনী তাদের এই প্রতিরক্ষা অবস্থান শক্তিশালী করে তোলে। সে সময়ই মুক্তিযোদ্ধারা সেখানে আক্রমণ করেন। ভয়াবহ সে যুদ্ধে মুক্তিযোদ্ধাদের একটি দলের নেতৃত্ব দেন আবদুস সালেক চৌধুরী। নিজ দল নিয়ে আবদুস সালেক চৌধুরী অবস্থান নেন পাকিস্তান সেনাবাহিনীর প্রতিরক্ষা অবস্থানের কাছে। নির্ধারিত সময় তিনি সংকেত দেওয়া মাত্র মুক্তিযোদ্ধারা হামলা করল। যুদ্ধের একপর্যায়ে ভীতসন্ত্রস্ত পাকিস্তানি সেনারা পিছু হটতে শুরু করেন। ঠিক তখনই মুক্তিযোদ্ধাদের গোলাবারুদ শেষ হয়ে চরম বিপন্ন অবস্থার সম্মুখীন হলেন। আবদুস সালেক চৌধুরী সাহসিকতার সঙ্গে পরিস্থিতি মোকাবিলা করেন। ঠিক ভোর পাঁচটায় ভারতীয় সেনাবাহিনীর আর্টিলারির সমর্থন নিয়ে সালেক চৌধুরী ও গাফফার শত্রুর রিয়ার দিয়ে আক্রমণ শুরু করলেন। গোলাগুলির ব্যপকতায় পাকিস্তান সেনাবাহিনীর কোম্পানি আত্মসমর্পণ করতে বাধ্য হলেও তারা করেনি। তবে মুক্তিযোদ্ধারা তখনও যুদ্ধ চালিয়ে যাচ্ছিলেন। এটা ছিল শত্রুর বিরুদ্ধে প্রথম সরাসরি আক্রমণ। এতে কৃতিত্ব দেখান সালেক চৌধুরী।
মার্চ
মার্চ গ্রেগরীয় বর্ষপঞ্জি বা খ্রিস্টীয় বর্ষপঞ্জী অনুসারে বছরের তৃতীয় মাস। এ মাসে মোট ৩১ দিন।
নামকরণ
মার্চ শব্দটি প্রাচীন রোমান শব্দ থেকে এসেছে। রোমান বর্ষপঞ্জিকাতে মার্চ ছিল প্রথম মাস। রোমানদের যুদ্ধ দেবতা মারিটাস থেকে মারস শব্দটির আর্বিভাব। মারস থেকেই আধুনিক মার্চ শব্দটি এসেছে।
ডিজনি চ্যানেল (কানাডা)
ডিজনি চ্যানেল হচ্ছে একটি কোরাস এন্টারটেইনমেন্ট মালিকানাধীন কানাডীয় ইংরেজি ভাষার বিশেষত্ব চ্যানেল। এটি দ্য ওয়াল্ট ডিজনি কোম্পানির থেকে লাইসেন্স দিয়ে সম্প্রচার শুরু করে ২০১৫ সালের ১ সেপ্টেম্বরে। এটি কানাডার মূল যুক্তরাষ্ট্রভিত্তিক ডিজনি চ্যানেলের স্থানীয়করণ ফিড, এবং ৯ থেকে ১৬ বছরের দর্শকদেরকে অ্যানিমেটেড এবং লাইভ-অ্যাকশন অনুষ্ঠান প্রচারিত করে।
চ্যানেলটি কোরাস এন্টারটেইনমেন্ট এবং ডিজনি–এবিসি টেলিভিশন গ্রুপ (বর্তমানে ওয়াল্ট ডিজনি টেলিভিশন) এর মধ্যে একটি নতুন লাইসেন্সিং চুক্তির অংশে সম্প্রচার শুরু করে, যেটি ডিজনি এবং ফ্যামিলি চ্যানেলের (ওয়াইল্ডব্রেন মালিকানাধীন) মাঝে পূর্বের অনুষ্ঠান সরবরাহ চুক্তিকে অনুসৃত করে। এটির উদ্বোধন কানাডায় প্রথম বার একটি ডিজনি চ্যানেল-ব্র্যান্ড করা টেলিভিশন সার্ভিস চালু হওয়ার চিহ্নিত করে।
পটভূমি (১৯৮৮-২০১৫)
১৯৮৮ সালের উদ্বোধনের পর থেকেই ডিএইচএক্স মিডিয়া মালিকানাধীন ফ্যামিলি চ্যানেল ডিজনি চ্যানেলের অনুষ্ঠানের আনুষ্ঠানিক স্বত্ব রেখেছে। এটি ডিজনি চ্যানেলের ভ্রাতৃপ্রতিমের কানাডীয় সংস্করণ চালায়, যেগুলো ভ্রাতৃপ্রতিম চ্যানেল হিসেবে হচ্ছে ফ্যামিলি চার্জড (ডিজনি এক্সডি) এবং ফ্যামিলি জুনিয়র (ডিজনি জুনিয়র)।
উদ্বোধন এবং উন্নয়ন (২০১৫-২০১৭)
২০১৫ সালের ১৬ এপ্রিলে কোরাস এন্টারটেইনমেন্ট ঘোষণা দেয় যে ডিজনি চ্যানেলের অনুষ্ঠানের দীর্ঘ সময়ের কানাডীয় মাল্টি-প্ল্যাটফর্ম স্বত্ব পাওয়ার জন্য ডিজনির সাথে একটি "ল্যান্ডমার্ক" চুক্তিতে পৌঁছেছে; লাইসেন্সিং চুক্তির খরচ এবং সময়কাল প্রকাশ করা হয়নি। সেই সালের ১ সেপ্টেম্বরে কোরাস ডিজনি চ্যানেলের কানাডীয় সংস্করণ উদ্বোধন করার ঘোষণা দেয়; সার্ভিসে রয়েছে একটি রৈখিক টেলিভিশন চ্যানেল, সাথে টিভি এভরিওয়ার অ্যাপ (ওয়াচ ডিজনি চ্যানেল কানাডা) এবং টেলিভিশন প্ল্যাটফর্মে ভিডিও-অন-ডিমান্ড সার্ভিস। এটি কোরাসের দ্বিতীয় ডিজনি-এবিসি লাইসেন্স করা সার্ভিসের চিহ্নিত করে, এবিসি স্পার্ক (এবিসি ফ্যামিলির স্থানীয় সংস্করণ) এর পরে। উদ্বোধনে কোরাস বলে যে ডিজনি চ্যানেল কানাডার ১ কোটি গৃহের কাছে পৌঁছেছিল, সাথে বেশিরভাগ প্রধান কানাডীয় কেবল প্রোভাইডার, আইপিটিভি প্রোভাইডার, যেমন বেল ফাইব টিভি, টেলাস অপ্টিক টিভি, এবং সাস্কটেল, এবং জাতীয় স্যাটলাইট প্রোভাইডারে, যেমন বেল স্যাটেলাইট টিভি এবং শ ডাইরেক্ট, উপলব্ধি করা হয়।
কোরাস বলে যে এটি ভবিষ্যতে তার মালিকানার অধীনে "নির্বাচিত ডিজনি ব্র্যান্ড করা শিশুতোষ রৈখিক টেলিভিশন অফার" কে নতুন সম্পত্তিতে রূপান্তরিত করবে; এবং ২০১৫ সালের ১ ডিসেম্বরে কোরাস-চলিত ডিজনি জুনিয়র এবং ডিজনি এক্সডির কানাডীয় ফিডের উদ্বোধন হয়।  ইতিমধ্যে ডিজনি জুনিয়র এবং ডিজনি এক্সডির অনুষ্ঠান ডিজনি চ্যানেলের ব্লকে প্রচারিত হয়েছিল। ডিজনি এক্সডি এবং ডিজনি জুনিয়র ব্লকগুলো শেষ হওয়ার পর্যন্ত এবং ২০১৫-১৬ টেলিভিশন মৌসমের জন্য ডিএইচএক্স অতএব এটির ডিজনি এক্সডি এবং জুনিয়র চ্যানেলগুলো ফ্যামিলি চার্জড (বর্তমানে ওয়াইল্ডব্রেনটিভি) এবং ফ্যামিলি জুনিয়রে রুপান্তর করে, এবং ২০১৬ সালের জানুয়ারিতে ডিজনির সাথে লাইসেন্সিং চুক্তি আনুষ্ঠানিকভাবে শেষ হওয়ার পর ডিএইচএক্স মিডিয়া এই দুই চ্যানেল এবং ফ্যামিলিতে ডিজনি অনুষ্ঠান অপসারণ করে।
বর্তমান
মূলে ডিজনি চ্যানেল একটি "অব্যাহতিপ্রাপ্ত" বিষয়শ্রেণী বি সার্ভিস হিসেবে চলতো: ২০১২ সালে বাস্তবায়িত নতুন নীতির অধীনে, ২,০০,০০০ এর কম সাবস্ক্রাইবারের চ্যানেলসমূহ যেগুলো অন্যথায় বিষয়শ্রেণী বি সার্ভিসের সংজ্ঞা পূরণ করে সেগুলো কানাডীয় রেডিও-টেলিভিশন ও টেলিযোগাযোগ কমিশন লাইসেন্সের থেকে অব্যাহতি দেয়। ২০১৭ সালের ১ সেপ্টেম্বরে চ্যানেলটি একটি নিয়মিত লাইসেন্স করা বিবেচনামূলক সার্ভিস হয়ে যায়।
অনুষ্ঠানসমূহ
ডিজনি চ্যানেলের কানাডীয় ফিড এটির মার্কিন প্রতিপক্ষ এবং অন্যান্য প্রযোজকের থেকে অ্যানিমেটেড এবং লাইভ-অ্যাকশন অনুষ্ঠান এবং চলচ্চিত্র প্রচারিত করে। এটি ভ্রাতৃপ্রতিম ডিজনি এক্সডি এবং ডিজনি জুনিয়র থেকে অনুষ্ঠান এবং কৌশলগত অনুষ্ঠান, যেমন মুভি সার্ফারস, প্রচারিত করে, এবং দ্য ওয়াল্ট ডিজনি কোম্পানির সর্বশেষ চলচ্চিত্রের এক নজর এবং নতুন অনুষ্ঠানের বিশেষ পূর্বরূপও দেখায়।
গ্রিশক
গ্রিশক (ګرشک), যাকে গিরিশক বা গেরেশক নামেও বানান করা হয়, আফগানিস্তানের হেলমান্দ নদীর তীরে হেলমান্দ প্রদেশের গ্রিশক জেলার একটি শহর, প্রায় কান্দাহারের উত্তর-পশ্চিমে,  উচ্চতায়। উপরের দিকে কাজকি বাঁধ রয়েছে যা এই অঞ্চলের ফসলের জন্য একটি অপরিহার্য অবকাঠামো বোঘরা সেচ খালের দিকে জল সরিয়ে দেয়। গ্রীশক বাঁধও কাছেই। গ্রিশক মূলত নদীর পূর্ব তীরে একটি দুর্গের চারপাশে নির্মিত হলেও পরে পশ্চিমে পুনর্নির্মিত হয়। দুর্গটি দুবার ব্রিটিশদের দ্বারা দখল করা হয়েছিল: প্রথম প্রথম ইঙ্গ-আফগান যুদ্ধ এবং আবার ১৮৭৯ সালে। উভয় ক্ষেত্রেই দুর্গটি পরে পরিত্যক্ত হয়। গ্রিশকের জনসংখ্যা প্রায় ৪৮,৫৪৬ এবং একটি হাসপাতাল এবং একটি ইঞ্জিনিয়ারিং স্কুল রয়েছে যা ১৯৫৭ সালে নির্মিত হয়েছিল।
গ্রিশক হাইওয়ে ১ নামে পরিচিত গুরুত্বপূর্ণ পরিবহন রুটে অবস্থিত, যা সোভিয়েত–আফগান যুদ্ধের সময় নির্মিত হয়েছিল। এই রুটটি পশ্চিমে ফারাহ প্রদেশকে এবং পূর্বে কান্দাহার প্রদেশের সাথে সংযুক্ত করে। অপারেশন মোশতারকের অংশ হিসাবে ব্রিটিশ সেনাবাহিনী এবং আফগান কর্মীরা রুট ট্রাইডেন্ট নির্মাণ করছে, একটি রাস্তা যা অবশেষে গ্রিশকে প্রাদেশিক রাজধানী লস্করগাহের সাথে সংযুক্ত করবে। এছাড়াও গ্রিশক হলো রুট ৬১১-এর দক্ষিণ টার্মিনাস। এলাকাটি হেলমান্দ এবং আরগান্দাব উপত্যকা কর্তৃপক্ষ দ্বারা সেচ করা হয়।
জলবায়ু
গ্রিশকের একটি উষ্ণ মরুভূমির জলবায়ু রয়েছে (কোপেন বিডব্লিউএইচ), সামান্য বৃষ্টিপাত এবং গ্রীষ্ম এবং শীতের তাপমাত্রার মধ্যে উচ্চ পার্থক্য দ্বারা চিহ্নিত করা হয়। গ্রীশকের গড় তাপমাত্রা ১৯.৬ °সে এবং বার্ষিক বৃষ্টিপাতের গড় হল ১১৭ মিমি। গ্রীষ্মকাল মে মাসের মাঝামাঝি থেকে শুরু হয়, সেপ্টেম্বরের শেষ পর্যন্ত চলে এবং অত্যন্ত শুষ্ক থাকে। জুলাই হল বছরের উষ্ণতম মাস যার গড় তাপমাত্রা ৩২.২ °সে। শীতলতম মাস জানুয়ারিতে গড় তাপমাত্রা ৭.০ °সে।
নৃতাত্ত্বিক
গ্রিশক তালেবানের সময় নূরজাই উপজাতির নিয়ন্ত্রণে ছিল। কিছু আইমাকের সাথে পশতুনদের সংখ্যাগরিষ্ঠতা রয়েছে। নূরজাই উপজাতির একজন জাতিগত পশতুন মোল্লা মীর হামজা ছিলেন গ্রিশকের জেলা গভর্নর এবং নূরজাই উপজাতির একজন জাতিগত পশতুন মোল্লা মাহমুদ আজম ছিলেন গ্রিশকের তালেবানের কমান্ডার।
পাঠ্য সূত্র: লুই ডুপ্রি, আফগানিস্তান। ১ম সংস্করণ: ১৯৭৩; লুডভিগ ডব্লিউ. অ্যাডামেক, আফগানিস্তানের ঐতিহাসিক অভিধান, ৩য় সংস্করণ, ২০০৩।
মানচিত্র সূত্র: এস.আই. ব্রুক, ন্যারোডি পেরেডনি আযি (১৯৬০); এস.আই. ব্রুক, এবং ভি. এস. আপেনচেনকো, আতলাস নারোডোভ মিরা (মস্কো: বিজ্ঞান একাডেমি, ১৯৬৪) এ. গ্যাব্রিয়েল, ধর্মভূগোল ভন পারসিয়েন (ভিয়েনা, ১৯৭১)।
অপারেশন স্থায়ী স্বাধীনতা
২০০৩ সালের নভেম্বরে, আব্দুল ওয়াহেদ আফগান সেনাবাহিনীর দ্বারা নির্যাতনের পর বিশেষ বাহিনীর ঘাঁটিতে গ্রিশকে মারা যান। এপ্রিল ২০০৮-এ ২য় ব্যাটালিয়ন ৭ম মেরিনস, ইকো কো, যাকে আফগান পুলিশকে প্রশিক্ষণ দিতে সহায়তা করার জন্য সেখানে পাঠানো হয়েছিল, ডেনিশ এবং ব্রিটিশ সামরিক বাহিনীর সাথে কাজ করেছিল।
৪ ডিসেম্বর, ২০০৮-এ গ্রিশকের কাছে দুই ডেনিশ সেনা নিহত হয়।
মহাদেব বিনায়ক রানাডে
মহাদেব বিনায়ক রানাডে (জন্ম:- ? - মৃত্যু:- ১০ মে ১৮৯৯) একজন ব্রিটিশ বিরোধী মুক্তিযোদ্ধা শহীদ ছিলেন। মহাদেব বিনায়ক রানাডে। তিনিই আয়ার্স্টকে হত্যা করেন কিন্তু কোনদিন কোন কাকপক্ষীও টের পায়নি। সবাই জানেন যে যেদিন রাতে র‌্যান্ড এবং আয়ার্স্টকে হত্যা করা হয় সেখানে শুধু দামোদর হরি চাপেকার এবং ভাই বালকৃষ্ণ হরি চাপেকারই ছিলেন। যার ফলে এই দুই ভাইকে ফাঁসি দেওয়া হয়। বিনায়ক রানাডের কথা কিন্তু কেউ জানেনা, এই ষড়যন্ত্রে তিনিও সমান ভূমিকা রেখে যান। গণেশশঙ্কর ড্রেবিড ও রামচন্দ্র ড্রেবিড, গুলি করে হত্যা করেন বাসুদেব হরি চাপেকার ও মহাদেব বিনায়ক রানাডে অত্যাচারী অফিসার র‌্যান্ড এবং আয়ার্স্টকে হত্যা করার অভিযোগে তাকে ফাঁসি দেওয়া হয়েছিল।
সিবিএস
কলম্বিয়া ব্রডকাস্টিং সিস্টেম (Columbia Broadcasting System) বা সিবিএস (CBS) এটি একটি আমেরিকান বাণিজ্যিক সম্প্রচার টেলিভিশন এবং রেডিও নেটওয়ার্ক যা তার সিবিএস বিনোদন গ্রুপ বিভাগের মাধ্যমে ভায়াকম সিবিএসের মালিকানাধীন। নিউইয়র্ক সিটির সিবিএস বিল্ডিংয়ে নেটওয়ার্কটির সদর দফতর রয়েছে, নিউ ইয়র্ক সিটিতে (সিবিএস ব্রডকাস্ট সেন্টারে) এবং লস অ্যাঞ্জেলেস (সিবিএস টেলিভিশন সিটি এবং সিবিএস স্টুডিও সেন্টারে) প্রধান উৎপাদন সুবিধা এবং কার্যক্রম রয়েছে।
সিবিএসকে কখনও কখনও সংস্থার ট্রেডমার্ক প্রতীক হিসাবে 1951 সাল থেকে আই নেটওয়ার্ক হিসাবে উল্লেখ করা হয়। উইলিয়াম এস এর সময়কালে এটির প্রোগ্রামিংয়ের উচ্চমানের স্বীকৃতি হিসাবে এটি "টিফনি নেটওয়ার্ক" নামেও পরিচিত। প্যালে এটি রঙিন টেলিভিশনের সিবিএসের প্রথম কয়েকটি বিক্ষোভের কথাও বলতে পারে, যা ১৯৫০ সালে নিউ ইয়র্ক সিটির টিফানি অ্যান্ড কোং বিল্ডিংয়ে অনুষ্ঠিত হয়েছিল।
তখতপুর
তখতপুর (Takhatpur) ভারতের ছত্তিসগড় রাজ্যের বিলাসপুর জেলার একটি নগর পঞ্চায়েত-শাসিত শহর।
ভৌগোলিক উপাত্ত
শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ২৬৯ মিটার (৮৮২ ফুট)।
জনসংখ্যার উপাত্ত
ভারতের ২০০১ সালের আদমশুমারি অনুসারে তখতপুর শহরের জনসংখ্যা হল ১৬,৯৮৯ জন। এর মধ্যে পুরুষ ৫১% এবং নারী ৪৯%।
এখানে সাক্ষরতার হার ৬৮%। পুরুষদের মধ্যে সাক্ষরতার হার ৭৬% এবং নারীদের মধ্যে এই হার ৫৯%। সারা ভারতের সাক্ষরতার হার ৫৯.৫%, তার চাইতে তখতপুর এর সাক্ষরতার হার বেশি।
এই শহরের জনসংখ্যার ১৪% হল ৬ বছর বা তার কম বয়সী।
প্রাণিসম্পদ অধিদপ্তর (বাংলাদেশ)
প্রাণিসম্পদ অধিদপ্তর হলো মৎস্য ও প্রাণিসম্পদ মন্ত্রণালয়ের অধীনে একটি বাংলাদেশ সরকারী সংস্থা, যা বাংলাদেশের প্রাণিসম্পদ শিল্পের তদারক করে। ডাঃ এমদাদুল হক তালুকদার প্রাণিসম্পদ অধিদফতরের মহাপরিচালক।
ইতিহাস
প্রাণিসম্পদ অধিদপ্তর ১৭৯৫ সালে ব্রিটিশ আমলে একটি পশুচিকিত্সা ইউনিটের সাথে যাত্রা শুরু করে। ১৮৮৩ সালে ব্রিটিশ সরকার একে সিভিল ভেটেরিনারি বিভাগে পরিণত করে। এর সদর দফতর ছিলো কলকাতায়। তবে ১৯৪৭ সালে তা কুমিল্লায় স্থানান্তরিত করা হয়। ভারত বিভাগের পর এর নাম পরিবর্তন করে পূর্ব পাকিস্তানের পশুপালন অধিদপ্তর নামকরণ করা হয়। এরর ১৯৬০ সালে প্রাণিসম্পদ অধিদপ্তর নামকরণ করা হয়। বেশ কয়েকবার নাম পরিবর্তনের পরে এটি বর্তমান নাম লাভ করে।
সাইদুল হক
সাইদুল হক (জন্ম: অজানা) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর প্রতীক খেতাব প্রদান করে।
জন্ম ও শিক্ষাজীবন
সাইদুল হকের জন্ম ব্রাহ্মণবাড়িয়া জেলার সদর উপজেলার ঘাটিয়ারা গ্রামের পশ্চিম পাড়ায়। তার বাবার নাম মমিনুল হক ভূঁইয়া এবং মায়ের নাম হাজেরা বেগম। তার স্ত্রীর নাম রওশন আরা বেগম। তাদের চার মেয়ে ও দুই ছেলে।
কর্মজীবন
সাইদুল হক চাকরি করতেন ইপিআরে। ১৯৭১ সালে কর্মরত ছিলেন সিলেট ইপিআর সেক্টরের অধীনে। তিনি তখন তার উইংয়ে কর্মরত একজন পাকিস্তানি সেনা কর্মকর্তার দেহরক্ষী ছিলেন। মুক্তিযুদ্ধ শুরু হলে ঝাঁপিয়ে পড়েন যুদ্ধে। প্রতিরোধযুদ্ধ শেষে ভারতে যান। পরে তিনি নিয়মিত মুক্তিবাহিনীর চতুর্থ ইস্ট বেঙ্গল রেজিমেন্টের অধীনে যুদ্ধ করেন। তাকে চতুর্থ ইস্ট বেঙ্গল রেজিমেন্টের একটি কোম্পানিতে অন্তর্ভুক্ত করা হয়। কসবাসহ আরও কয়েক স্থানে তিনি সাহসিকতার সঙ্গে যুদ্ধ করেন।
মুক্তিযুদ্ধে ভূমিকা
ভারত-বাংলাদেশ সীমান্তসংলগ্ন কসবা রেলস্টেশন। ব্রাহ্মণবাড়িয়া জেলার অন্তর্গত। সীমান্ত এলাকা হওয়ায় কসবায় ১৯৭১ সালে ছিল পাকিস্তান সেনাবাহিনীর ব্যাপক তৎপরতা। মুক্তিযুদ্ধকালে এখানে অসংখ্য যুদ্ধ সংঘটিত হয়। এরই ধারাবাহিকতায় ২৩ অক্টোবর সাইদুল হকসহ একদল মুক্তিযোদ্ধা সেখানে আক্রমণ করেন। পাকিস্তান সেনাবাহিনী নিজেদের আধিপত্য বজায় রাখার জন্য একপর্যায়ে কসবা রেলস্টেশনে দুর্ভেদ্য ঘাঁটি তৈরি করে। স্টেশন এলাকার চারদিকে ছিল মাইনফিল্ড। এ ছাড়া ছিল পর্যবেক্ষণ পোস্ট। রাতে সাইদুল হক ও তার সহযোদ্ধারা সীমান্ত অতিক্রম করে নিঃশব্দে সেখানে অবস্থান নেন। তারপর নির্দিষ্ট সময়ে ক্ষিপ্রগতিতে এগিয়ে যান। মাইনফিল্ডের কারণে কয়েকজন মুক্তিযোদ্ধা আহত হন। এতে তারা দমে যাননি বা মনোবল হারাননি। সব বাধা উপেক্ষা করে সাহসিকতার সঙ্গে সাইদুল হকেরা প্রচণ্ড আক্রমণ করেন। পাকিস্তান সেনাবাহিনীও প্রতিরোধ শুরু করে। গোলাগুলিতে রাতের আকাশ লাল হয়ে ওঠে। তুমুল যুদ্ধ চলতে থাকে। শত্রুসেনাদের ওপর তারা বিপুল বিক্রমে চড়াও হন। তাদের বিক্রমে পাকিস্তানি সেনারা কোণঠাসা হয়ে পড়ে এবং একপর্যায়ে তারা কসবার পুরান বাজারের দিকে পালিয়ে যায়। সেখানে একটি মাঠে (বর্তমানে টি আলী কলেজ) তারা অবস্থান নেয়। মুক্তিযোদ্ধাদের দখলে আসে কসবা রেলস্টেশন। ২৫ অক্টোবর পাকিস্তানি সেনারা নতুন শক্তি সঞ্চয় করে মুক্তিযোদ্ধাদের ওপর পাল্টা আক্রমণ চালায়। সাইদুল হক ও তার সহযোদ্ধারা এমন আক্রমণের জন্য প্রস্তুতই ছিলেন। সাহসিকতার সঙ্গে তারা পাল্টা আক্রমণ মোকাবিলা করতে থাকেন। দুই পক্ষে তুমুল যুদ্ধের একপর্যায়ে পাকিস্তান সেনাবাহিনীর ছোড়া একটি শেল বিস্ফোরিত হয় সাইদুল হকের পাশে। বিস্ফোরিত শেলের কয়েকটি ছোট-বড় স্প্লিন্টার আঘাত করে তার শরীরে। মাটিতে লুটিয়ে পড়েন তিনি। স্প্লিন্টারের আঘাতে সাইদুল হকের বাঁ পায়ের বিরাট অংশ বিচ্ছিন্ন হয়ে যায়। একটু পর সহযোদ্ধারা রক্তাক্ত অবস্থায় তাকে উদ্ধার করে নিয়ে আসেন। তখনো তার জ্ঞান ছিল। এরপর জ্ঞান হারিয়ে ফেলেন। সহযোদ্ধারা তাকে ফিল্ড চিকিৎসাকেন্দ্রে পাঠান। প্রাথমিক চিকিৎসা দিয়ে তাকে পাঠানো হয় আগরতলায়। সেখানে চিকিৎসা চলা অবস্থায় তার অবস্থার অবনতি হলে তাকে হেলিকপ্টারে পাঠানো হয় ভারতের উত্তর প্রদেশে। এখানে চিকিৎসা চলাকালে দেশ স্বাধীন হয়ে যায়।
সান্তিয়াগো উপনিবেশ
সান্তিয়াগো স্পেনীয় ওয়েস্ট ইন্ডিজের একটি স্পেনীয় অঞ্চল এবং ক্যারিবীয় অঞ্চলে নতুন স্পেনের রাজপ্রতিনিধির অধীনস্থ ছিল। এটির অবস্থান বর্তমান জ্যমাইকার দ্বীপ ও জাতিসত্তা নিয়ে ছিল।
প্রাক-কলম্বীয় জামাইকা
প্রায় ৬৫০ খ্রিস্টাব্দের দিকে, জামাইকা অস্টিওনয়েড সংস্কৃতির লোকেরা (তাইনোদের পূর্বপুরুষ) বসতি স্থাপন করেছিল, সম্ভবত তারা দক্ষিণ আমেরিকা থেকে এসেছিল। ম্যানচেস্টার প্যারিশের কুমির পুকুর এবং সেন্ট. অ্যান প্যারিশের লিটল রিভার হল অস্টিওনয়েড ব্যক্তির প্রথম জ্ঞাত স্থানগুলির মধ্যে অন্যতম, এরা উপকূলের নিকটে বাস করতো এবং কচ্ছপ ও মাছ শিকারের মাধ্যমে জীবনযাপন করতো।
৯৫০ খ্রিস্টাব্দের দিকে, মেলানকান সংস্কৃতির লোকেরা জামাইকার উভয় উপকূল এবং জামাইকার অভ্যন্তরে উভয় স্থানে বসতি স্থাপন করেছিল, হয় তারা অস্টিওনয়েড সংস্কৃতির মধ্যে মিশে গিয়েছিল অথবা তাদের সাথে দ্বীপে একই সাথে বসবাস করেছিল।
তাইনো সংস্কৃতিটি জামাইকাতে ১২০০ খ্রিস্টাব্দের দিকে বিকশিত হয়েছিল। তারা দক্ষিণ আমেরিকা থেকে ইউকা চাষের একটি ব্যবস্থা নিয়ে আসে যা দ্বীপটিতে "কনুকো" নামে পরিচিত ছিল। মাটিতে পুষ্টি যুক্ত করতে আরাওয়াক স্থানীয় ঝোপঝাড় এবং গাছ পুড়িয়ে সেগুলোর ছাই দিয়ে বড় বড় ঢিপি তৈরী করতো, তাতে তারা কাটা ইউকা গাছ লাগাতো। অধিকাংশ তাইনোরা কাঠের খুঁটি, বোনা খড় এবং তালের পাতায় নির্মিত বড় বৃত্তাকার কুঠীগুলিতে (বোহিওস) বাস করতো। তাইনোরা আরওয়াকান ভাষায় কথা বলতো, তবে এই ভাষার কোনো লিখিত রূপ ছিল না। তাদের ব্যবহৃত কিছু শব্দ, যেমন বারবাকোয়া ("বারবিকিউ"), হামাকা ("হ্যামক"), কানোয়া ("ক্যানো"), টাবাকো ("টোবাকো"), ইউকা, বাটাটা ("মিষ্টি আলু") এবং জুরাকান ("হারিকেন"), যা পরবর্তীতে স্পেনীয় এবং ইংরেজি ভাষায় অন্তর্ভুক্ত হয়েছিল।
কলম্বাস
কলম্বাস চতুর্থ আমেরিকা সমুদ্রযাত্রার সময় জামাইকাতে ফিরে এসেছিলেন। তিনি প্রায় এক বছর ক্যারিবীয় ঘুরে বেড়িয়েছিলেন যখন ২৫ জুন, ১৫০৩ সালে জ্যামাইকার একটি ঝড় তার জাহাজগুলিকে সেন্ট অ্যানস উপসাগরীয় তীরে পৌঁছে দিয়েছিল।
এক বছর ধরে কলম্বাস এবং তার লোকেরা জ্যামাইকাতে আটকে ছিল। একজন স্পেনবাসী, দিয়েগো মেন্ডেজ এবং কিছু স্থানীয় লোক হিস্পানিয়োলা থেকে সাহায্য পেতে একটি ক্যানো চালায়। দ্বীপের গভর্নর নিকোলস ডি ওভান্দো ওয়াই ক্যাসেরেস কলম্বাসকে ঘৃণা করেছিলেন এবং তাকে এবং তাঁর লোকদের উদ্ধারে সমস্ত প্রচেষ্টা বাধাগ্রস্থ করেছিলেন। এর মধ্যেই, কলম্বাস জার্মান জ্যোতির্বিদ রেজিওমন্টানাসের জ্যোতির্বিজ্ঞান পঞ্জিকা ব্যবহার করে ২৯শে ফেব্রুয়ারি, ১৫০৪ খ্রিস্টাব্দে চন্দ্রগ্রহণের সঠিকভাবে ভবিষ্যদ্বাণী করে স্থানীয়দের মন্ত্রমুগ্ধ করেছিলেন। অবশেষে ২৯ শে জুন ১৫০৪ সালে গভর্নরের কাছ থেকে সহায়তা এসে পৌঁছেছিল এবং কলম্বাস ও তাঁর লোকেরা ৭ই নভেম্বর ১৫০৪ সালে ক্যাসটিলের সানালিকার দে বারামেদাতে পৌঁছেছিল।
নিউ সেভিল
স্পেনীয় সাম্রাজ্য ১৫০৯ সালে জামাইকার সরকারী প্রশাসন শুরু করে। সে বছর কলম্বাসের ছেলে ডিয়েগো কলম্বাস বিজয়ী জোয়ান ডি এসকিভেলকে তাঁর নামে জামাইকা দখল করতে নির্দেশ দিয়েছিলেন। এসকিভেল ১৪৯৩ সালে আমেরিকাতে দ্বিতীয় সমুদ্রযাত্রায় কলম্বাসের সাথে এসেছিলেন এবং হিস্পানিয়োলা আক্রমণে অংশ নিয়েছিলেন। এক দশক পরে, খ্রীষ্টান ভিক্ষু বার্তোলোমিয়া দে লাস ক্যাসাস স্পেনীয় কর্তৃপক্ষকে ১৫০৩ সালের হিগুেই গণহত্যার সময় এসকিভেল সেনাপতিত্ব সম্পর্কে লিখেছিলেন।
প্রথম স্পেনীয় উপনিবেশটি সেন্ট অ্যান'স উপসাগরের নিকটে ১৫০৯ সালে প্রতিষ্ঠিত হয়েছিল এবং সেভিলা লা নিউভা বা নিউ সেভিল নামকরণ করা হয়েছিল।
সেন্ট জাগো দে লা ভেগা
১৫৩৪ সালে বসতি স্থাপনকারীরা একটি নতুন, স্বাস্থ্যসম্মত স্থানে চলে যায়, যার নাম তারা ভিলা দে লা ভেগা এবং পরে সেন্ট জাগো দে লা ভেগা এবং পরবর্তীতে ইংরেজরা ১৬৫৫ সালে দ্বীপটি জয়ের পরে স্প্যানিশ টাউন নামকরণ করেছিল। এই উপনিবেশটি স্পেনীয় এবং ইংরেজ উভয় জ্যামাইকাতে তাদের প্রতিষ্ঠার ভিত্তিতে ১৫৩৪ সালে ১৮৩২ অবধি রাজধানী হিসাবে ছিল এবং পরে জ্যামাইকার রাজধানী কিংস্টনে স্থানান্তরিত হয়েছিল।
স্পেনীয়দের দ্বারা প্রতিষ্ঠিত অন্যান্য বসতিগুলির মধ্যে রয়েছে এসকুইভেল (বর্তমানে ওল্ড হারবার বে,জ্যামাইকা), ওরিস্টান (ব্লুফিল্ডস, জ্যামাইকা), সাভানা-লা-মার, ম্যানটেরিয়াস (মন্টেগো বে), লাস কোরেরাস (ওচো রিওস), ওরাকাবেজা (ওরাকাবেসা), পুয়ের্তো সান্তা মারিয়া (পোর্ট মারিয়া), মেলিলা (অ্যানোটো বে) এবং পুয়ের্তো আন্তন (পোর্ট আন্তোনিও)।
১৬১১ সালে, স্প্যানিশ জামাইকার জনসংখ্যা ১,৫১০ জন ছিল, যার মধ্যে ৬৯৬ জন স্পেনীয়, ১০৭ জন মুক্ত বর্ণের, ৭৪ তাইনোস্‌, ৫৫৮ জন কৃষ্ণাঙ্গ দাস এবং ৭৫ "বিদেশী" ছিল। তবে, এই আদমশুমারিতে ওইসব তাইনো অন্তর্ভুক্ত ছিল না যারা পর্বতমালার অভ্যন্তরে পালিয়ে গিয়েছিল ও সেখানে তারা মুক্ত আফ্রিকান দাসদের সাথে মিশে গিয়েছিল এবং ন্যানি টাউনের জামাইকান মেরুনের পূর্বপুরুষ হয়েছিল।
স্পেনীয়রা অনেক স্থানীয় লোককে দাস বানিয়েছিল, তাদেরকে বেশি পরিশ্রমের ও এমন ক্ষতিগ্রস্থ করেছিল যে অনেকে ইউরোপীয় আগমনের পঞ্চাশ বছরের মধ্যে মারা গিয়েছিল। পরবর্তীকালে আফ্রিকান দাসদের আগমনের সাথে স্থানীয় শ্রমিকের অভাব মিটানো হয়েছিল। দ্বীপে সোনার অভাবে হতাশ হয়ে স্পেনীয়রা মূলত জ্যামাইকাকে মূল ভূখণ্ড আমেরিকাতে উপনিবেশ স্থাপনের প্রচেষ্টা সরবরাহ করার জন্য একটি সামরিক ঘাঁটি হিসাবে ব্যবহার করেছিল।
স্পেনীয় উপনিবেশবাদীরা প্রথম অভিযানে মহিলাদের নিয়ে আসেনি এবং তাইনো মহিলাদের তাদের সাধারণ আইনী স্ত্রীর জন্য গ্রহণ করেছিল, ফলস্বরূপ মেস্তিজো শিশুরা জন্মগ্রহণ করেছিল। তৎকালীন সময়ে স্পেনীয়দের দ্বারা তাইনো মহিলাদের সাথে যৌন সহিংসতাও প্রচলিত ছিল।
যদিও তাইনোরা এই দ্বীপটিকে "জেইমাখা" হিসাবে উল্লেখ করেছেন, স্পেনীয়রা ধীরে ধীরে নামটি পরিবর্তন করে "জামাইকা" রাখে। ১৫০৭ সালের তথাকথিত নৌসেনাপতির মানচিত্রে দ্বীপটিকে "জামাইকুয়া" হিসাবে চিহ্নিত করা হয়েছিল এবং পিটার মার্টার ১৫১১ সালে তাঁর রচনা "দশকে (Decades)" তিনি এটিকে "জামাইকা" এবং "জ্যামিকা" হিসাবে উল্লেখ করেছিলেন।
১৫৯৭ সালে, ইংরেজ শত্রু-জাহাজ আক্রমণ ও লুণ্ঠনের অধিকারপ্রাপ্ত বেসরকারী জাহাজের মালিক অ্যান্টনি শার্লি জামাইকাতে অবতরণ করে এবং দ্বীপটি লুণ্ঠন করে, তাইনো পথপ্রদর্শকের সহায়তায় সেন্ট জাগো দে লা ভেগায় যাত্রা করে এবং শহরটি ধ্বংসকরণ করেন। গভর্নর ফার্নান্দো মেলগারেজো জলদস্যুদের আক্রমণ থেকে দ্বীপটিকে রক্ষা করার চেষ্টা করেছিলেন এবং ১৬০৩ সালে তিনি ক্রিস্টোফার নিউপোর্টের একটি আক্রমণ সফলভাবে প্রতিহত করেছিলেন।
১৬৪৩ সালে, উইলিয়াম জ্যাকসন (জলদস্যু) ক্যাগুয়ায় অবতরণ করেন, সেন্ট জাগো দে লা ভেগায় অগ্রসর হন এবং এটি লুণ্ঠন করেছিলেন।
ইংরেজদের বিজয়
১৬৫৪ সালের শেষের দিকে, ইংরেজ নেতা অলিভার ক্রোমওয়েল ওয়েস্টার্ন ডিজাইন নৌবহর ক্যারিবীয় অঞ্চলে স্পেনের উপনিবেশগুলির বিরুদ্ধে চালু করেছিলেন। ১৬৫৫ সালের এপ্রিল মাসে জেনারেল রবার্ট ভেনাবিলস সান্তো ডোমিংগো, হিস্পানিয়োলাতে স্পেনের দুর্গ আক্রমণে নৌবহরের নেতৃত্ব দেন। যাইহোক, স্পেনীয়রা সান্তো ডোমিংগো অবরোধের নামে পরিচিত এই দুর্বলভাবে চালানো আক্রমণটিকে প্রত্যাহত করেছিল এবং ইংরেজ সেনারা শীঘ্রই এই পীড়া দ্বারা ক্ষয় হয়ে গিয়েছিল।
পীড়া দ্বারা জর্জরিত এবং সান্টো ডোমিংগোতে তাদের পরাজয়ের পরে একটি সহজ বিজয়ের সন্ধানে, ইংরেজ বাহিনী তখন স্পেনীয় ওয়েস্ট ইন্ডিজের একমাত্র দ্বীপ জ্যামাইকার উদ্দেশ্যে যাত্রা করেছিল, যেখানে নতুন প্রতিরক্ষা ব্যবস্থা ছিল না। ১৬৫৫ সালের মে মাসে, প্রায় ৭,০০০ ইংরেজ সৈন্য জ্যামাইকার স্প্যানিশ টাউন রাজধানীর কাছে অবতরণ করেছিল। ইংরেজী আগ্রাসন বাহিনী শীঘ্রই স্বল্প সংখ্যক স্পেনীয় সৈন্যকে পরাভূত করেছিল (তখন জ্যামাইকার পুরো জনসংখ্যা কেবল প্রায় ২,৫০০ জন ছিল)।
পরের বছরগুলিতে, স্পেন বারবার জামাইকা পুনরায় দখল করার চেষ্টা করেছিল এবং এর জবাবে ১৬৫৭ সালে জামাইকার ইংলিশ গভর্নর স্পেনীয় আক্রমণগুলির বিরুদ্ধে সহায়তার জন্য শত্রু-জাহাজ আক্রমণ ও লুণ্ঠনের অধিকারপ্রাপ্ত বেসরকারী জাহাজ মালিকদের পোর্ট রয়্যালে বসার আমন্ত্রণ জানায়। ১৬৫৭ ওচো রিওসের যুদ্ধ এবং ১৬৫৮ সালে রিও নিউভোর যুদ্ধতে স্পেন হেরে গিয়ে স্পেনের পক্ষে আর কখনও জামাইকা দখল করা সম্ভব হয়নি। স্পেনীয় মেরুন নেতা জুয়ান ডি বোলাস যখন ইংরেজদের সাথে যোগ দিয়েছিল, তখন স্পেনের ভারপ্রাপ্ত গভর্নর ইয়াসি তার দ্বীপ পুনরায় দখলের প্রচেষ্টাতে পরাজয় স্বীকার করেছিলেন। ইংল্যান্ডের জন্য জ্যামাইকা উপনিবেশটি "স্পেনীয় সাম্রাজ্যের কেন্দ্রে ছুরি চালানোর মতো ছিল", যদিও বাস্তবে তৎকালীন সময়ে ইংরেজদের কাছে জ্যামাইকা সামান্য অর্থনৈতিক মূল্যের অধিকারী ছিল।
রাজশাহী পলিটেকনিক ইনস্টিটিউট
রাজশাহী পলিটেকনিক ইনস্টিটিউট বাংলাদেশ রাজশাহীতে অবস্থিত একটি প্রাচীন সরকারি বহুমুখী কারিগরি শিক্ষাপ্রতিষ্ঠান। ১৯৬৩ সালে এই পলিটেকনিক ইনস্টিটিউটটি প্রতিষ্ঠিত হয়। এ প্রতিষ্ঠানটি বাংলাদেশ কারিগরি শিক্ষা বোর্ড এর অধীনে ৪ বছর মেয়াদী ডিপ্লোমা-ইন-ইঞ্জিনিয়ারিং কোর্স পরিচালনা করে থাকে।
ইতিহাস
১৯৬৩ সালে কারিগরি ও বৃত্তিমূলক শিক্ষা গ্রহণের উদ্দেশ্যে রাজশাহীর সপুরাতে ১৫ একর জমির উপর ১৮ লক্ষ টাকা ব্যয়ে রাজশাহী পলিটেকনিক ইনস্টিটিউট প্রতিষ্ঠিত হয়। জনাব বদরুল হুদা প্রথম অধ্যক্ষ হিসেবে নিযুক্ত হন।
অবকাঠামো
রাজশাহী পলিটেকনিক ইনস্টিটিউট ক্যাম্পাস এ মোট ৭ টি ভবন সহ সুবিশাল এলাকা নিয়ে বিস্তৃত । এখানে ছেলেদের জন্য ২ টি হোষ্টেল এবং মেয়েদের জন্য ১ টি হোষ্টেল আছে।
শিক্ষা কার্যক্রম
বাংলাদেশ কারিগরি শিক্ষা বোর্ড এর অধীনে বর্তমানে ৪ বছর মেয়াদী ডিপ্লোমা-ইন-ইঞ্জিনিয়ারিং কোর্স চালু রয়েছে। কারিগরি শিক্ষার পাশাপাশি প্রত্যেক প্রযুক্তির ছাত্র-ছাত্রীদের আবশ্যিকভাবে বিকাশের জন্য বাংলা, ইংরেজি, গণিত, পদার্থ, রসায়ন, ব্যবস্থাপনা, সমাজ বিজ্ঞান বিষয়ে পাঠদানের জন্য একটি অকারিগরি (NonTech) শিক্ষা বিভাগ রয়েছে। ছাত্র-ছাত্রীদের সকালে ও দুপুরে দুই শিফটে পাঠদান করা হয়।
ভর্তি পদ্ধতি
প্রতি বছর এসএসসি পরীক্ষার ফল প্রকাশের পর বাংলাদেশ কারিগরি শিক্ষা অধিদপ্তর দেশের সরকারি পলিটেকনিক গুলোতে এক সাথে অনলাইনে ভর্তি কার্যক্রম শুরু করে। তারপর এসএসসি পরিক্ষায় বিভিন্ন বিষয়ে প্রাপ্ত নম্বর এর উপর ভিত্তি করে শিক্ষার্থী ভর্তি নেয়া হয় । অনলাইনে ভর্তি ফর্ম পূরণের মাধ্যমে ছাত্রছাত্রীদের বিভিন্ন বিভাগ ও পলিটেকনিক পছন্দের সুযোগ থাকে। মেধা ও পছন্দের ভিত্তিতে বিভাগ ও ইনস্টিটিউট নির্বাচন করা হয়। এভাবে প্রতি বছর রাজশাহী পলিটেকনিক ইনস্টিটিউটে প্রথম ও দ্বিতীয় শিফটে বিভিন্ন বিভাগে নির্ধারিত আসন সংখ্যা ৯৬০ হতে বৃদ্ধি করে ১৪৪০ জন ছাত্র-ছাত্রী ভর্তি হয়ে থাকে ।
ছাত্রাবাস
রাজশাহী পলিটেকনিক ইনস্টিটিউট এর শিক্ষার্থীদের জন্য দুটি ছাত্রাবাস এবং একটি ছাত্রীনিবাস আছে ।
নাগর (দ্ব্যর্থতা নিরসন)
নদী চলচ্চিত্র অঞ্চল প্রাণী
ফিল এডমন্ডস
ফিলিপ-হেনরি এডমন্ডস (Phil Edmonds; জন্ম: ৮ মার্চ, ১৯৫১) উত্তর রোডেশিয়ার লুসাকায় জন্মগ্রহণকারী প্রথিতযশা ইংরেজ সাবেক আন্তর্জাতিক ক্রিকেটার। ১৯৭৫ থেকে ১৯৮৭ সময়কালে ইংল্যান্ড ক্রিকেট দলের অন্যতম সদস্য ছিলেন তিনি। প্রথম-শ্রেণীর ইংরেজ কাউন্টি ক্রিকেটে মিডলসেক্সের প্রতিনিধিত্ব করেছেন তিনি। দলে তিনি মূলতঃ স্লো লেফট আর্ম অর্থোডক্স বোলিং করতেন। এছাড়াও, নিচেরসারিতে ডানহাতে ব্যাটিংয়ে দক্ষতা প্রদর্শন করেছেন ফিল এডমন্ডস।
প্রারম্ভিক জীবন
লুসাকায় জন্মগ্রহণকারী ফিল এডমন্ডসের বাবা ব্রিটিশ ব্যবসায়ী ও মাতা বেলজীয় ছিলেন। লুসাকায় অবস্থানকালে গিলবার্ট রেনি হাই স্কুলে অধ্যয়ন করেছেন। স্বীয় আত্মজীবনীতে বিদ্যালয়ের উন্নত শিক্ষাব্যবস্থা ও ক্রীড়া সুবিধাদির বিষয়টি তুলে ধরেছেন। ১৯৬৬ সালে ইংল্যান্ডে স্থানান্তরিত হন ও কেন্টের ক্রানব্রুক স্কুলে মাধ্যমিক শিক্ষা সমাপণ ঘটান। এরপর ভূমি অর্থনীতি বিষয়ে কেমব্রিজের ফিৎজউইলিয়াম কলেজে ভর্তি হন।
প্রথম-শ্রেণীর ক্রিকেট
২৪ এপ্রিল, ১৯৭১ তারিখে প্রথম-শ্রেণীর ক্রিকেটে অভিষেক ঘটে ফিল এডমন্ডসের। কেমব্রিজ বিশ্ববিদ্যালয়ের সদস্যরূপে ওয়ারউইকশায়ারের বিপক্ষে এ অভিষেক কার্য সম্পন্ন হয় তার। খেলায় তিনি ব্যাটিং উদ্বোধনে নেমেছিলেন। ১০ ও ৩ রান তুলেন। বল হাতে কোন উইকেট লাভে ব্যর্থ হন। খেলায় তার দল ১০৯ রানে পরাজিত হয়েছিল। তবে সফলতা লাভের জন্য তাকে খুব বেশি সময় অপেক্ষা করতে হয়নি। পরের খেলায় লিচেস্টারশায়ারের বিপক্ষে প্রথম ইনিংসে প্রথমবারের মতো ৫-উইকেট লাভে সক্ষমতা দেখান। ৫/৫০ লাভের পর দ্বিতীয় ইনিংসে ৪/৪৮ বোলিং পরিসংখ্যান গড়ে কেমব্রিজ বিশ্ববিদ্যালয় দলকে সাত উইকেটের বিজয়ে প্রভূতঃ ভূমিকা রাখেন।
বিশ্ববিদ্যালয় খেলায় অংশগ্রহণের সৌভাগ্য হয় তার। অক্সফোর্ডের বিপক্ষে প্রথম ইনিংসে ৭/৫৬ লাভ করেন ও পরবর্তীতে প্রথমবারের মতো প্রথম-শ্রেণীর খেলায় ১০-উইকেট লাভ করেন।
৪ আগস্ট মিডলসেক্সের পক্ষে অভিষেক পর্ব সম্পন্ন করেন। লর্ডসে এসেক্সের বিপক্ষে রোমাঞ্চকর খেলায় তিনি ২/৫১ ও ৩/৪২ লাভ করেন। এরপর শেষ ব্যাটসম্যান হিসেবে মাঠে নামেন। তখন মিডলসেক্স দলকে শেষ দুই ওভারে জয়ের জন্য ১৬ রানের দরকার ছিল। চূড়ান্ত বল মোকাবেলা করে খেলাটিকে ড্রয়ের দিকে নিয়ে যান।
কাউন্টি ক্রিকেট পর্যায়ের খেলায় মিডলসেক্সের পক্ষে খেলেন। তিনি জন এম্বুরির মুদ্রার এপিঠ-ওপিঠ ছিলেন। ১৯৮০-এর দশকে বামহাতি ও ডানহাতি স্পিনের সংমিশ্রণে মিডলসেক্সের সফলতায় শক্তিশালী ভূমিকা পালন করেছিল। এছাড়াও, তারা ইংল্যান্ড দলে একত্রে খেলেছেন। তবে, এ জুটিকে টেস্ট দলে একই স্থানে অন্তর্ভূক্তির জন্য বেশ প্রতিদ্বন্দ্বিতায় অবতীর্ণ হতে হতো।
১৯৭৫–৭৬ মৌসুমে কারি কাপ প্রতিযোগিতায় ইস্টার্ন প্রভিন্সের পক্ষে খেলেন। এরপর ইংল্যান্ডে চলে আসেন ও ইংরেজ কাউন্টি মৌসুমে অংশ নেন। বলকে সীমানার বাইরে ফেলে বেশ সুনাম কুড়ান ও দলের প্রয়োজনে ব্যাট হাতে বেশ ভূমিকা পালন করতেন।
১৯৭৬ সালে মিডলসেক্সের চ্যাম্পিয়নশীপের শিরোপা বিজয়ী দলের সদস্যরূপে নর্দাম্পটশায়ারের বিপক্ষে ব্যাট হাতে বেশ দক্ষতা দেখান। দ্বিতীয় ইনিংসে পরাজয়ের সমূহ সম্ভাবনা দেখা দেয় মিডলসেক্সের। ব্যাট হাতে আগ্রাসী ভূমিকা পালন করেন। পাশাপাশি মাইক গ্যাটিং ও ফ্রেড টিটমাসকে মূল্যবান সহায়তা করেন। এক পর্যায়ে ৯৩ রান তুলে ঐ সময়ে তার ব্যক্তিগত সর্বোচ্চ রানের ইনিংসটি উপহার দেন। ৯০ মিনিটে ১২ চার ও চার ছক্কায় সমৃদ্ধ ছিল তার ইনিংসটি। ফলশ্রুতিতে মিডলসেক্স দল ১৩৬ রানে এগিয়ে যায়। এরপর দুইটি ক্যাচ তালুবন্দী করে নর্দাম্পটশায়ারের জয়ের লক্ষ্যমাত্রাকে দূরে সরিয়ে রাখেন। খেলাটি সমূহ পরাজয়ের বৃত্ত থেকে ড্রয়ের দিকে চলে যায়।
মিডলসেক্সে এডমন্ডসের প্রথম অধিনায়ক ছিলেন মাইক ব্রিয়ারলি। ১৯৭৬, ১৯৭৭ সালে কেন্টের সাথে যৌথভাবে, ১৯৮০ ও ১৯৮২ সালে ব্রিয়ারলির অধিনায়কত্বে মিডলসেক্স চারবার কাউন্টি চ্যাম্পিয়নশীপের শিরোপা জয় করে। এছাড়াও, ব্রিয়ারলি ইংল্যান্ড দলকে নেতৃত্ব দিয়েছেন। এরপর মাইক গ্যাটিং তার স্থলাভিষিক্ত হন। ১৯৮৫ সালের কাউন্টি চ্যাম্পিয়নশীপে দলের শিরোপা বিজয়ে নেতৃত্ব দিলেও ব্রিয়ারলির তুলনায় কম সফলতা লাভ করেন। এছাড়াও, গ্যাটিং ইংল্যান্ড দলের অধিনায়কের দায়িত্ব পালন করেন।
টেস্ট ক্রিকেট
১৪ আগস্ট, ১৯৭৫ তারিখে অস্ট্রেলিয়ার বিপক্ষে টেস্ট অভিষেক ঘটে ফিল এডমন্ডসের। ১৯৭৫ সালে সফরকারী অস্ট্রেলিয়ার বিপক্ষে অ্যাশেজ সিরিজে অংশগ্রহণের সুযোগ ঘটে ফিল এডমন্ডসের। হেডিংলিতে সিরিজের তৃতীয় টেস্টে অভিষেক ঘটে তার। প্রথম ইনিংসে তার দল ২৮৮ রান তুলে। এরপর অস্ট্রেলিয়াকে ১৩৫ রানে গুটিয়ে দেয় ইংরেজ বোলারেরা। তন্মধ্যে তিনি তার অভিষেক টেস্টেই ৫/২৮ বোলিং পরিসংখ্যান গড়েন। ডেরেক আন্ডারউডের কটে গ্রেগ চ্যাপেল তার প্রথম শিকারে পরিণত হন। এরপর রস এডওয়ার্ডসকে ফাঁদে ফেলে আউট করেন ও হ্যাট্রিকের দোড়গোড়ায় পৌঁছান। তবে পিচ খোড়ানোর ফলে খেলাটি পরিত্যক্ত ঘোষিত হয় ও খেলাটি ড্র হিসেবে ঘোষণা করা হয়।
১৯৮৪-৮৫ মৌসুমে ভারত সফরে যান। কলকাতা টেস্টে শম্ভুক গতির পেস আক্রমণে খেলাটি নিস্তেজ ড্রয়ে পরিণত হয়। স্কয়ার লেগে এডমন্ডসের ফিল্ডিং ডেইলি টেলিগ্রাফে তুলে ধরা হয় ও পড়ার খোড়াক জোগায়।
১৯৭৫ সালে অস্ট্রেলিয়ার বিপক্ষে টেস্ট অভিষেক থেকে শুরু করে ১৯৮৭ সালে পাকিস্তানের বিপক্ষে সর্বশেষ টেস্টে অংশগ্রহণ পর্যন্ত তার খেলোয়াড়ী জীবন চলমান ছিল। এ সময়ে ইংল্যান্ড দল ১২৬ টেস্টে অংশ নিলেও কেবলমাত্র ৫১ টেস্টে অংশগ্রহণের সুযোগ হয় ফিল এডমন্ডসের। তবে এ সময়ে তার ক্রীড়াশৈলীর ঘাটতিসহ দলীয় সঙ্গী জন এম্বুরির সাথে স্পিনারের জায়গায় অংশ নিতে বেশ প্রতিদ্বন্দ্বিতা করতে হয়েছিল। এছাড়াও, সর্বদাই সরব থাকায় দল নির্বাচকমণ্ডলীর কাছে গ্রহণযোগ্যতা পাননি।
খেলার ধরন
স্থির ভঙ্গীমায় ও পেস বোলারের মনোবৃত্তি নিয়ে বোলিংয়ে অগ্রসর হতেন তিনি। এছাড়াও, প্রয়োজনে আকস্মিকভাবে বাউন্সার করতেন। এছাড়াও, দীর্ঘদেহী হিসেবে বলকে ব্যাটসম্যানের মুখ বরাবর শূন্যে ভাসাতেন তিনি। অন্যতম বিনোদনকারী ও রঙ্গীন চরিত্রের অধিকারীত্বের প্রকাশ ঘটিয়েছেন ক্রিকেট জগতে। বিষণ্ন বদন থেকে উৎফুল্ল হৃদয়ে নিজেকে মেলে ধরতেন। সমগ্র খেলোয়াড়ী জীবনে কঠোর হৃদয় থেকে শুরু করে মুক্তমনের পরিচয় দিতেন।
অবসর
পাঁচ বছর মাঠের বাইরে অবস্থানের পর জুন, ১৯৯২ সালে প্রথম-শ্রেণীর ক্রিকেটে সর্বশেষবারের মতো অংশ নেন ফিল এডমন্ডস। ট্রেন্ট ব্রিজে নটিংহ্যামশায়ারের বিপক্ষে অনুষ্ঠিত ঐ খেলাটি ড্রয়ে পরিণত হয়েছিল। মিডলসেক্স দল নির্বাচকমণ্ডলীর সদস্য হিসেবে দায়িত্ব পালন করেন। এছাড়াও, অ্যাপেনডিক্স চিকিৎসায় ব্যস্ত থাকায় ফিল টাফনেলের পরিবর্তে স্বেচ্ছাসেবী হিসেবে যোগ দেন তিনি। এ পর্যায়ে তিনি তার দক্ষতা প্রদর্শন করে দেখিয়েছেন যে, তিনি কোন কিছুই হারাননি। সাবেক দলীয় সঙ্গী জন এম্বুরির সাথে জুটি গড়েন ও নটিংহ্যামশায়ারের বিপক্ষে প্রথম ইনিংসে ৪/৪/৪৮ লাভ করেন।
ব্যবসায়ে অংশগ্রহণ
ক্রিকেট খেলা থেকে সফলতার সাথে অবসর নেয়ার পর কর্পোরেট নির্বাহী হিসেবে বেশ বিতর্কিত ভূমিকা পালন করেছেন তিনি। ক্রিকেট থেকে অবসর গ্রহণের পর ব্যবসায় জগতেও সমান সফলতার স্বাক্ষর রাখেন। মিডলসেক্স হোল্ডিংস, হোয়াইট নীল পেট্রোলিয়াম ও মিডলসেক্স কাউন্টি ক্রিকেট ক্লাবের সভাপতির দায়িত্বে ছিলেন। জুলাই, ২০১২সাল পর্যন্ত তার সম্পত্তির মূল্য ১৪ মিলিয়ন পাউন্ড স্টার্লিং।
এছাড়াও, সেন্ট্রাল আফ্রিকান মাইনিং এন্ড এক্সপ্লোরেশন কোম্পানি (সিএএমইসি) পিএলসি’র সভাপতি ছিলেন। সেপ্টেম্বর, ২০০৯ সালে প্রতিষ্ঠানটিকে ইএনআরসি কিনে নেয়।
মানবমুখী বেসরকারী সংগঠন গ্লোবাস উইটনেস খনিজ স্বত্ত্ব লাভে জ্যেষ্ঠ কর্মকর্তাদেরকে ঘুষ প্রদানের জন্য এডমন্ডসকে অভিযুক্ত করে। ,
ডেইলি মেইল পত্রিকায় প্রকাশিত সংবাদে জানা যায় যে, লাইবেরিয়ার বিচারকমণ্ডলী জুন, ২০১৬ সালে আর্থিক কেলেঙ্কারীর সাথে গ্রোভসকে সম্পৃক্ততার কথা তুলে ধরে।
ব্যক্তিগত জীবন
ব্যক্তিগত জীবনে বিবাহিত ফিল এডমন্ডস ফ্রান্সেস এডমন্ডস নাম্নী বিশিষ্ট লেখিকার সাথে বৈবাহিক সম্পর্ক স্থাপন করেন। এ দম্পতির এক কন্যা রয়েছে।
এপ্রিল
এপ্রিল গ্রেগরীয় বর্ষপঞ্জি বা খ্রিস্টীয় বর্ষপঞ্জী অনুসারে বছরের চতুর্থ মাস। এ মাসে মোট ৩০ দিন।
অ্যাবিগেইল ম্যাক
জীবনী
তিনি ২০১২ সালে ২৪ বছর বয়সে পর্ন অভিনেত্রী হিসাবে তার ক্যারিয়ার শুরু করেছিলেন। অভিষেকের পর থেকেই তিনি সমকামী চলচ্চিত্র দৃশ্যে অভিনয়ের জন্য খ্যাতি অর্জন করেন। ২০১৪ সালে প্রযোজনা সংস্থা ডিজিটাল প্লেগ্রাউন্ডের হয়ে গার্লস অব সামার চলচ্চিত্রে ম্যাক প্রথম বালক/বালিকা দৃশ্যে অভিনয় করেন।
অভিনেত্রী হিসাবে তিনি হার্ড এক্স, ভিক্সেন, ব্ল্যাকড, নিউ সেনসেশনস, সুইটহার্ট ভিডিও, গার্লফ্রেন্ডস ফিল্মস, নটি আমেরিকা, গার্লসওয়ে, পেন্টহাউস, জুলস জর্ডান ভিডিও, রিয়েলিটি কিংস, এভিল অ্যাঞ্জেল, উইকড পিকচারস বা ব্র্যাজার্সের মতো স্টুডিওতে কাজ করেছেন।
আর্কানসাস স্টেট ইউনিভার্সিটি
আর্কানসাস স্টেট ইউনিভার্সিটি (এ-স্টেট) মার্কিন যুক্তরাষ্ট্রের আর্কানসাস অঙ্গরাজ্যে অবস্থিত একটি সরকারি গবেষণা বিশ্ববিদ্যালয়। এটি আর্কানসাসের দ্বিতীয় বৃহত্তম বিশ্ববিদ্যালয়। এটি আর্কানসাসের জুনসবুরুতে ১৩৭৬ একর (৫.৬ কি.মি২) ভূমির ওপর প্রতিষ্ঠিত।
শারজাহ আমিরাত
শারজাহ আমিরাত (الشارقة আশ শারিকাহ) সংযুক্ত আরব আমিরাতের একটি আমিরাত। এটি সংযুক্ত আরব আমিরাতের ৭টি প্রদেশের একটি আমিরাত। এর আয়তন প্রায় এবং জনসংখ্যা প্রায় ১,৪০০,০০০(২০১৫)। শারজাহ আমিরাতের রাজধানী শহর হলো শারজাহ, এবং এই রাজধানীর নামে এটার নামকরণ হয়।
আর্কানসাস স্টেট ইউনিভার্সিটি
উল্লেখযোগ্য ব্যক্তি
প্রমুখ
শারজাহ আমিরাত
এই আমিরাতে পরম রাজতন্ত্র পদ্ধতির শাসন ব্যবস্থায় প্রচলিত। ১৯৭২ সাল হতে আমিরাতটি সুলতান বিন মোহাম্মেদ আল-কাসিমির শাসনাধীনে রয়েছে।
ইতিহাস
আমিরাতের আওতাভুক্ত এলাকায় মানব বসতি ১২০,০০০ বছরেরও বেশি সময় ধরে বিদ্যমান, যেখানে প্রাথমিক কুঠার এবং পাথরের সরঞ্জামের পাশাপাশি তামা ও লৌহ যুগের যন্ত্রপাতির উল্লেখযোগ্য আবিস্কার রয়েছে, আল ধাইদ, আল থুকেইবা, মাইলেহা, টেল আবরাক, মুওয়াইলাহ, আল মাদামে এবং জেবেল ফায়া এর মধ্যে। ম্লেহা এলাকায় প্রত্নতাত্ত্বিক আবিষ্কারগুলি আফ্রিকা থেকে বিস্তৃত বিশ্বে মানবতার বিস্তারের সাথে সামঞ্জস্যপূর্ণ মানব বাসস্থান নির্দেশ করে, তথ্য খোঁজা ও দেখানো হয়েছিল ম্লেহা আর্চেওলজিকাল সেন্টার - এ।
ঐতিহাসিকভাবে আমিরাত ছিল এই অঞ্চলের অন্যতম ধনী শহর।
১৭২৭ সালের দিকে, আল কাসিমি গোষ্ঠী শারজাহ নিয়ন্ত্রণ করে এবং রাষ্ট্রকে স্বাধীন ঘোষণা করে।
সৈয়দ আবদুল হালিম শাহ
সৈয়দ আবদুল হালিম শাহ  (জন্ম: ১ জানুয়ারী ১৯৭২ ঢাকা) হলেন বাংলাদেশের একজন প্রথম-শ্রেণীর এবং লিস্ট এ ক্রিকেটার। ১৯৮০ দশকের শেষদিকে তিনি বাংলাদেশ অনূর্ধ্ব -১৯ দলের তারকা ছিলেন। তিনি গৌরবময় আন্তর্জাতিক কেরিয়ারের প্রথম দিকের প্রতিশ্রুতি পূরণ করতে ব্যর্থ হন তবে তিনি ঘরোয়া অঙ্গনে অত্যন্ত সম্মানিত ক্রিকেটার ছিলেন।
তিনি ২০০০/২০০১ মৌসুমে ঢাকা মেট্রোপলিস ক্রিকেট টীমের হয়ে প্রথম শ্রেণির ক্রিকেটে আত্মপ্রকাশ করেছিলেন। তারপরে তিনি ২০০১/২০০২ থেকে ২০০৪/২০০৫ সাল পর্যন্ত ঢাকা বিভাগের হয়ে খেলেছেন। ডানহাতি ব্যাটসম্যান এবং মাঝেমধ্যে অফ-ব্রেক বোলার। বরিশাল বিভাগের বিপক্ষে ১৬১ * তার সেরা স্কোর। ২ টি প্রথম-শ্রেণীর সেঞ্চুরি এবং অর্ধশতক করেছেন তিনি।
টেলগাঁও
টেলগাঁও (Telgaon) ভারতের ছত্তিসগড় রাজ্যের সুরগুজা জেলার একটি শহর।
জনসংখ্যার উপাত্ত
ভারতের ২০০১ সালের আদম শুমারি অনুসারে টেলগাঁও শহরের জনসংখ্যা হল ৭১৪৫ জন। এর মধ্যে পুরুষ ৫৩% এবং নারী ৪৭%।
এখানে সাক্ষরতার হার ৬৫%। পুরুষদের মধ্যে সাক্ষরতার হার ৭৩% এবং নারীদের মধ্যে এই হার ৫৬%। সারা ভারতের সাক্ষরতার হার ৫৯.৫%, তার চাইতে টেলগাঁও এর সাক্ষরতার হার বেশি।
এই শহরের জনসংখ্যার ১৬% হল ৬ বছর বা তার কম বয়সী।
ভারতের পার্বত্য রেলপথ
ভারতের পার্বত্য রেলপথ হল সারা বিশ্বে চালু অনুরূপ ২০টি ন্যারো বা মিটার-গেজ রেলপথের মধ্যে ভারতে চালু ছয় বা সাতটি ছোটো রেলপথ। এই লাইনগুলি চালু হয়েছিল ব্রিটিশ শাসনকালে। এগুলি আজও চালু অবস্থাতেই আছে। বর্তমানে এগুলি ভারতীয় রেলের নিয়ন্ত্রণাধীন। এই রেলপথগুলির মধ্যে চারটি উত্তর ভারতের হিমালয় পার্বত্য অঞ্চলে অবস্থিত। এগুলি হল: দার্জিলিং হিমালয়ান রেল (১৮৮১), কালকা-সিমলা রেল (১৮৯৮), কাংড়া উপত্যকা রেল পাঠানকোট (১৯২৪) ও কাশ্মীর রেল (২০০৫)।দুটি রেলপথ অবস্থিত দক্ষিণ ভারতের পশ্চিমঘাট পর্বতমালায়। এগুলি হল: নীলগিরি পার্বত্য রেল, তামিলনাড়ু ও মাথেরন পার্বত্য রেল, মহারাষ্ট্র।২০শ শতাব্দীতে দক্ষিণ অসমের কাছাড় পার্বত্য অঞ্চলের বরাক নদী উপত্যকায় লামডিং–শিলচর লাইনটি চালু হয়। দার্জিলিং হিমালয়ান রেল, নীলগিরি পার্বত্য রেল ও কালকা-শিমলা রেল ইউনেস্কো কর্তৃক বিশ্ব ঐতিহ্যবাহী স্থান হিসেবে স্বীকৃত।
এই রেলপথগুলি ভারতের গুরুত্বপূর্ণ কয়েকটি শৈলশহরকে পাহাড়ের পাদদেশীয় অঞ্চলের সঙ্গে যুক্ত করেছে। ব্রিটিশ শাসনকালে যখন দুর্গম পার্বত্য অঞ্চলে এই রেলপথগুলি নির্মিত হয়েছিল, তখন প্রযুক্তিগত উন্নতি বিশেষ ঘটেনি। তাই এই রেলপথগুলিকে "প্রযুক্তির উন্নয়নে মূল্যবিনিময়ের অসাধারণ উদাহরণ" ও প্রকৌশলের অসাধারণত্বের উদাহরণ মনে করা হয়।
ইতিহাস
১৮৭৮ সালে দার্জিলিং হিমালয়ান রেলপথের নির্মাণকার্য শুরু হয়। এরই সঙ্গে সঙ্গে পার্বত্য যাত্রীবাহী রেলপথের মাধ্যমে প্রাকৃতিক সৌন্দর্যে সমৃদ্ধ পার্বত্য একালাগুলিকে সমতলের সঙ্গে যুক্ত করার কাজ শুরু হয়। তদনীন্তন পূর্ববঙ্গ রেলের ফ্র্যাঙ্কলিন প্রেস্টিজ হিলকার্ট রোড বরাবর শিলিগুড়ি থেকে দার্জিলিং পর্যন্ত একটি পার্বত্য ট্রামওয়ে নির্মাণের পরিকল্পনা গ্রহণ করেন। নির্মাণকাজ শুরু হয় এবং ১৮৮১ সালে দার্জিলিং পর্যন্ত রেলপথ নির্মাণের কাজ শেষ হয়।
অধুনা তামিলনাড়ু রাজ্যে নীলগিরি পার্বত্য রেলের প্রস্তাবনা গৃহীত হয়েছিল ১৮৫৪ সালে। দার্জিলিং হিমালয়ান রেল নির্মাণের কাজ শেষ হওয়ার পর ১৮৯৪ সালে এই রেলপথটির নির্মাণকার্য শুরু হয়। তবে এই পার্বত্য অঞ্চলটি অধিকতর দুর্গম ছিল বলে এবং এখানকার উচ্চতা থেকে -এর মধ্যে থাকায় এই  দীর্ঘ এই রেলপথটির নির্মাণকার্য শেষ হয় ১৯০৮ সালে।  দীর্ঘ কালকা–শিমলা রেলপথের নির্মাণকার্য শুরু হয় ১৮৯৮ সালে। ১৯০৩ সালের নভেম্বর মাসে তৎকালীন ভাইসরয় লর্ড কার্জন এই রেলপথের উদ্বোধন করেন। এই রেলপথ উক্ত দুর্গম অঞ্চলের সঙ্গে অবশিষ্ট দেশের সংযোগ রক্ষা করছে। মাথেরন–নেরাল ‘টয় ট্রেনে’র কাজ সম্পীর্ণ হয় ১৯০৭ সালে। মাথেরন মুম্বই থেকে  দূরে অবস্থিত একটি শৈলশহর। ১৯২৯ সালে প্রাকৃতিক সৌন্দর্যে সমৃদ্ধ কাংড়া উপত্যকায় রেলপথ নির্মিত হয়।
রণেশ দাশগুপ্ত
রণেশ দাশগুপ্ত (১৫ই জানুয়ারি ১৯১২ - ৪ঠা নভেম্বর ১৯৯৭) ছিলেন একজন বাংলাদেশী সাহিত্যিক, সাংবাদিক, সংগ্রামী রাজনৈতিক কর্মী ও দেশের স্মরণীয় সাংস্কৃতিক ব্যক্তিত্ব। বাংলা ভাষা ও সাহিত্যে তার অবদানের জন্য বাংলাদেশ সরকার কর্তৃক মরণোত্তর একুশে পদক ভূষিত হন।
ভারতের পার্বত্য রেলপথ
ইতিহাস
ভারতের পার্বত্য রেলপথগুলির তিনটিকে ইউনেস্কো বিশ্ব ঐতিহ্যবাহী স্থান হিসেবে চিহ্নিত করেছে। এগুলি বর্ণিত হয়েছে “দুর্গম পার্বত্য অঞ্চলে কার্যকরী রেল যোগাযোগ ব্যবস্থা স্থাপনের সমস্যার সাহসী ও মেধাদীপ্ত ইঞ্জিনিয়ারিং সমাধান” হিসেবে। ১৯৯৯ সালে দার্জিলিং হিমালয়ান রেল, ২০০৫ সালে নীলগিরি পার্বত্য রেল এবং ২০০৮ সালে কালকা-শিমলা রেল এই মর্যাদা পায়। এগুলি এশিয়া-প্যাসিফিক অঞ্চলের অধীনে দুই ও চার ক্রাইটেরিয়ায় ‘ভারতের পার্বত্য রেলপথ’ নামে বিশ্ব ঐতিহ্যবাহী স্থান হিসেবে চিহ্নিত হয়েছে। মাথেরন ও চতুর্থ লাইনটি ইউনেস্কোর আন্তর্জাতিক সংস্থায় এখনও বিবেচনাধীন।
কলিম উদ্দিন আহমেদ মিলন
কলিম উদ্দিন আহমেদ মিলন বাংলাদেশ জাতীয়তাবাদী দলের একজন রাজনীতিবিদ এবং সুনামগঞ্জ-৫ (দোয়ারাবাজার-ছাতক) আসনের সাবেক সাংসদ। তিনি ১৯৮৮, ফেব্রুয়ারি ১৯৯৬ ও ২০০১ সালের জাতীয় সংসদ নির্বাচনে সংসদ সদস্য নির্বাচিত হয়ে ছিলেন।
রণেশ দাশগুপ্ত
পারিবারিক ইতিহাস
পিতা অপূর্বরত্ন দাশগুপ্ত খ্যাতনামা খেলোয়াড় ছিলেন। কাকা নিবারণচন্দ্র দাশগুপ্ত ছিলেন সক্রিয় রাজনৈতিক কর্মী ও পেশায় শিক্ষক। আরেক কাকা ছিলেন গান্ধীবাদী স্বদেশী। পারিবারিক পরিমণ্ডল এমন হওয়ার ফলে ছোটবেলা থেকেই দেশ, পরাধীনতা, বৃটিশবিরোধী রাজনীতি ইত্যাদির সঙ্গে রণেশ দাশগুপ্তের ঘনিষ্ঠ পরিচয় ঘটেছিল এবং পরবর্তী জীবনে এই রাজনৈতিক সচেতনতা তাকে চালনা করেছিল।
কলিম উদ্দিন আহমেদ মিলন
রাজনীতি জীবন
জনাব মিলন ছাত্রজীবনে বামপন্থী ছাত্রনেতা ছিলেন। তিনি ছাতকে কর্নেল অলি আহমদের জনসভায় বিএনপি-তে যোগদান করেন। প্রথমে সুনামগঞ্জ জেলা বিএনপির সাংগঠনিক সম্পাদক নির্বাচিত হন। পরবর্তীতে টানা তিন বার সুনামগঞ্জ জেলা বিএনপির সাধারণ সম্পাদক ও একবার আহবায়ক কমিটির ১ম সদস্য(প্যাড সাক্ষর ক্ষমতা সহ), দুইবার বিএনপির কেন্দ্রীয় কার্যনির্বাহী সংসদ সদস্য নির্বাচিত হন। ২০১৬ সালে বিএনপির সর্বশেষ কাউন্সিলে "বিএনপি কেন্দ্রীয় কার্যনির্বাহী সংসদের সিলেট বিভাগীয় সহ-সাংগঠনিক সম্পাদক" নির্বাচিত হন। ২০১৭ সালে আবার "সুনামগঞ্জ জেলা বিএনপির সভাপতি" নির্বাচিত হন।
ভারতের পার্বত্য রেলপথ
ইতিহাস
ভারতের পার্বত্য রেলপথগুলোর তালিকা নিচে দেয়া হলো:
রণেশ দাশগুপ্ত
সাংবাদিক জীবন ও রাজনীতি
বিখ্যাত পত্রিকা ‘সোনার বাংলা’য় সাংবাদিক জীবনের মধ্য দিয়ে তার সাংবাদিক জীবনের শুরু। তার লেখক জীবনের শুরু হয় এসময়। সেকালের ঢাকা সমাজতান্ত্রিক রাজনীতির জন্য বিখ্যাত ছিল। তিনি তরুণ সাহিত্যিক সোমেন চন্দ, অচ্যুত গোম্বামী, কবি কিরণশঙ্কর সেনগুপ্ত প্রমুখের বন্ধুত্ব লাভ করেন ও নানা রাজনৈতিক-সাংস্কৃতিক কর্মকাণ্ডে ব্যাপৃত হন।
ভারতের পার্বত্য রেলপথ
দার্জিলিং হিমালয়ান রেল
দার্জিলিং হিমালয়ান রেল বা ‘টয় ট্রেন’ হল একটি ৬১০ মিলিমিটার (২ ফুট) ন্যারো গেজ রেলপথ। ভারতের পশ্চিমবঙ্গ রাজ্যের দার্জিলিং শহরকে শিলিগুড়ির সঙ্গে যুক্ত করেছে। এই রেলপথটি ভারতীয় রেলের অধীনস্থ। ভারতে বিখ্যাত এই রেলপথটি ব্রিটিশ সরকার তৈরি করেছিল। দার্জিলিং ছিল একটি প্রধান গ্রীষ্মকালীন শৈলশহর এবং দার্জিলিং জেলা একটি প্রধান চা-উৎপাদক জেলা। এই রেললাইনের উচ্চতা শিলিগুড়িতে  এবং দার্জিলিং-এ । ঘুম শহরে এই উচ্চতা সর্বাধিক - ।
কলিম উদ্দিন আহমেদ মিলন
রাজনীতি জীবন
জনাব মিলন একজন সুবক্তা ও টক-শো রাজনৈতিক আলোচক হিসেবেও পরিচিত। তাকে প্রায়ই চ্যানেল তৃতীয় মাত্রা টক-শো অনুষ্টানে বিএনপির প্রতিনিধিত্ব করতে দেখা যায়।
রণেশ দাশগুপ্ত
প্রবন্ধ ও অনূদিত গ্রন্থ
তিনি কয়েকটি ভাষায় পণ্ডিত ছিলেন। ইংরেজি ও উর্দুভাষা উত্তমরূপে আয়ত্ত করেছিলেন। তার প্রকাশিত গ্রন্থের অধিকাংশই মননশীল প্রবন্ধ ও অনুবাদের।
ভারতের পার্বত্য রেলপথ
দার্জিলিং হিমালয়ান রেল
এই রেলপথের বিশেষ বৈশিষ্ট্য হল চারটি লুপ (স্পাইরাল ও চারটি জিগজ্যাগ)। প্রথম দিকের চার চাকার ক্যারেজের পরিবর্তে পরে প্রথম বগি ক্যারেজ চালু হয়। ১৮৯৭ সালের ভূমিকম্পের পর লাইন ও স্টেশনগুলির ব্যাপক উন্নতি ঘটানো হয়। পরে উত্তরপশ্চিম সীমান্ত রেলের অধীনে এই রেলপথের আরও উন্নতি ঘটানো হয়। দার্জিলিং মেলের জন্য একটি আধুনিক ডিজেল ইঞ্জিন ব্যবহৃত হলেও, দার্জিলিং হিমালয়ান রেলপথে এখনও বাষ্পচালিত ইঞ্জিনে ট্রেন চলে।
কলিম উদ্দিন আহমেদ মিলন
রাজনীতি জীবন
মিলন সিলেটের বীরপুরুষ এম ইলিয়াস আলীর ঘনিষ্ঠজন হিসেবে পরিচিত। তাছাড়াও এম ইলিয়াস আলী গুম হওয়ার তার নেতৃত্বে দীর্ঘদিন আন্দোলন হয়।
ভারতের পার্বত্য রেলপথ
দার্জিলিং হিমালয়ান রেল
১৯৯৯ সালে দার্জিলিং হিমালয়ান রেল ইউনেস্কো কর্তৃক বিশ্ব ঐতিহ্যবাহী স্থানের স্বীকৃতি পায়। এটিই ভারতের পার্বত্য রেলের প্রথম লাইন যেটি বিশ্ব ঐতিহ্যবাহী স্থানের স্বীকৃতি পেয়েছিল। একটি আশ্বাসপত্র এই মর্মে লিপিবদ্ধ হয় যে, ঘোষিত ঐতিহ্যবাহী স্থানের মধ্যে একটি বাফার জোন সৃষ্টির পাশাপাশি এখানে বাষ্পচালিত ইঞ্জিন রাখা হবে।
কলিম উদ্দিন আহমেদ মিলন
জন্ম ও প্রাথমিক জীবন
কলিম উদ্দিন আহমেদ মিলন সুনামগঞ্জ জেলায় জন্মগ্রহণ করেন।
ভারতের পার্বত্য রেলপথ
দার্জিলিং হিমালয়ান রেল
আরেকটি বৈশিষ্ট্য হল রেললাইন বরাবর বিভিন্ন সাইনবোর্ডের মাধ্যমে পর্যটকদের কতকগুলি বিশেষ জায়গা চিনিয়ে দেওয়া। এই জায়গাগুলির নাম ‘অ্যাগোনি পয়েন্ট’, ‘সেনসেশন কর্নার’ ইত্যাদি। লুপগুলিতে পাহাড়ের ও নিচের উপত্যকার সুন্দর দৃশ্য দেখা যায়। এগুলিও পর্যটকদের কাছে বিশেষ আকর্ষণীয়।
কলিম উদ্দিন আহমেদ মিলন
রাজনৈতিক ও কর্মজীবন
কেন্দ্রীয় বিএনপির সহসাংগঠনিক সম্পাদক ও সুনামগঞ্জ জেলা বিএনপির সভাপতি কলিম উদ্দিন আহমেদ মিলন। তিনবারের নির্বাচিত সংসদ সদস্য তিনি। সুনামগঞ্জ-৫ (দোয়ারাবাজার-ছাতক) আসনে তিনি ১৯৮৮ সালের চতুর্থ জাতীয় সংসদ নির্বাচনে জাতীয় পার্টির সহযোগিতায় জাতীয় সমাজতান্ত্রিক দলের (জাসদ) প্রার্থী হিসেবে সর্ব প্রথম সংসদ সদস্য নির্বাচিত হন। এর পর ১৫ ফেব্রুয়ারি ১৯৯৬ সালের ষষ্ঠ জাতীয় সংসদ নির্বাচনে স্বতন্ত্র প্রার্থী হয়ে বিজয়ী হন। ২০০১ সালের অষ্টম জাতীয় সংসদ নির্বাচনে বাংলাদেশ জাতীয়তাবাদী দলের মননয়নে সংসদ সদস্য নির্বাচিত হন।   ২০০৮ সালের নবম সংসদ নির্বাচনে অংশ নিয়ে পরাজিত হন।
ভারতের পার্বত্য রেলপথ
নীলগিরি পার্বত্য রেল
নীলগিরি পার্বত্য রেল হল একক ট্র্যাক-বিশিষ্ট একটি মিটার গেজ একক লাইন রেলব্যবস্থা। ১৮৯৯ সালের জুন মাসে প্রথমে কুরনুর ছিল এই পথের শেষ রেল স্টেশন। পরে ১৯০৮ সালের সেপ্টেম্বর মাসে ফার্নফিল এবং ১৯০৮ সালেরি অক্টোবরে তা উটকামান্ড পর্যন্ত প্রসারিত হয়। বর্তমানে এটি দক্ষিণ ভারতের নীলগিরি পর্বতমালার মেত্তুপালায়াম শহর থেকে উদগমণ্ডলম (উটকামান্ড) শৈলশহর পর্যন্ত প্রসারিত। দুটি শহরেই তামিলনাড়ু রাজ্যে অবস্থিত। এটিই ভারতের একমাত্র র্যােক রেলপথ। এটিতে অল্টারনেটিভ বাইটিং ব্যবস্থা (সাধারণভাবে ‘র্যা ক অ্যান্ড পিনিয়ন’ রেল ব্যবস্থা নামে পরিচিত) ব্যবহৃত হয়েছে। এটি চালিত হয় একধরনের বিশেষ ইঞ্জিনের মাধ্যমে.১৮৮৬ সালে স্যার গালফোর্ড এল. মোলসওয়ার্থের রিপোর্টে এই রেলপথ সম্পর্কে বলা হয়েছিল: